**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 305**

(protokols Nr. 10, 8. p.)

**Par autogreidera izslēgšanu no pamatlīdzekļu bilances un nodošanu utilizācijai**

Lai nodrošinātu pienācīgu pašvaldības autoceļu uzturēšanu Dzelzavas pagastā, pašvaldība 2024. gada novembrī iegādājās lietotu, funkcionējošu autogreidri DZ-143. Pagasta pārvaldes bilancē un turējumā ir vēl viens, 1986. gada tāda paša modeļa autogreideris, kurš ir tehniski nolietojies un nav izmantojams ceļu uzturēšanai.

Pēc otra lietota autogreidera iegādes Pagasta pārvaldes īpašumu uzturēšanas nodaļas remontstrādnieki, izmantojot no diviem autogreideriem pieejamās labākās detaļas un mezglus, ir uzbūvējuši vienu autogreideri, ar kuru tiek veikta ceļu uzturēšana un kuram ir saņemta Valsts tehniskās uzraudzības aģentūras atļauja piedalīties ceļu satiksmē. Līdz ar to pārvaldes turējumā esošais 1986. gada autogreideris nav lietojams ceļu uzturēšanai un ir utilizējams.

Noklausījusies sniegto informāciju, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izslēgt no pašvaldības pamatlīdzekļu bilances autogreideri DZ-143, VTUA reģ. Nr. 8092LB, pases Nr. A140756, inventāra Nr. 320/T8092L.
2. Nodot 1. punktā minēto pamatlīdzekli utilizācijai metāllūžņu pārstrādes uzņēmumā un dzēst to no VTUA reģistra.

Domes priekšsēdētājs A. Lungevičs

*S. Kalniņš 28308227*

*L. Ankrava 29374376*